open-index/open-wikipedia-markdown huggingface dataset:
גרטרוד ספור קאטס

**גרטרוד ספור קאטס** (באנגלית: **Gertrude Spurr Cutts**;  1858–1941) הייתה אמנית קנדית.

## קריירה
גרטרוד ספור, נולדה בסקרבורו, יורקשייר, אנגליה, החלה את הקריירה שלה כאמנית באנגליה, כשהיא מציגה את עבודותיה עם  (RBA) וב (SWA).

ב-1890 היגרה קאטס לקנדה, עברה לטורונטו ופתחה סטודיו לאמנות. קאטס הציגה את עבודותיה בארמון האמנויות היפות בתערוכה הקולומביאנית העולמית ב-1893 בשיקגו, אילינוי. בשנת 1900, היא למדה ב אצל , לוול בירג' הריסון וג'ון פביאן קרלסון. היא נישאה לוויליאם קאטס ב-1909, והזוג בילה שלוש שנים בציור באנגליה.

לקאטס היה אוסף מגוון של עבודות, הכולל ציורי שמן וצבעי מים ורישומי עט ודיו; היא ידועה בעיקר בזכות ציורי הנוף הכפריים שלה. היא גם עבדה בשחזור של ציורים ישנים או פגומים.

עבודותיה של קאטס נכללות באוספים של הגלריה הלאומית של קנדה, גלריית האמנות של אונטריו,  ו.

היא מתה ב, אונטריו ב-1941.

## גלריה

 File:A Surrey Heath by Gertrude Eleanor Spurr Cutts, 1898.jpg
File:Gertrude Spurr Cutts- Farmstead by a river.jpg
File:Gertrude Spurr Cutts- Portrait of a young woman.jpg
File:Gertrude Spurr Cutts- Village road.jpg
File:Gertrude Spurr Cutts- Newfoundland's Rocky Coastline.jpg



## קישורים חיצוניים

## הערות שוליים

קטגוריה:ציירות קנדיות
קטגוריה:ילידות 1858
קטגוריה:ילידי 1858
קטגוריה:נפטרות ב-1941
קטגוריה:קנדים שנפטרו ב-1941
יחסי אבחזיה–טובאלו

**יחסי אבחזיה–טובאלו** מתייחסים ליחסים דו-צדדיים בין רפובליקת אבחזיה לטובאלו. טובאלו הכירה בעצמאותה של אבחזיה ב-18 בספטמבר 2011. מאז חזרה טובאלו מההכרה ב-31 במאי 2014 ויצרה קשרים דיפלומטיים עם גאורגיה.

## היסטוריה
ב-18 בספטמבר 2011 חתמו ראש ממשלת אבחזיה סרגיי שמבה וראש ממשלת טובאלו ווילי טלאבי על הצהרה משותפת לכינון יחסים דיפלומטיים בסוחומי.

באוקטובר 2011, אבחזיה וטובאלו ייסדו יחסים רשמיים. עם זאת, מומחה לענייני חוץ, יוריס גולביס, ציין כי אבחזיה מסתמכת על סיוע כספי מרוסיה ואינה מסוגלת להשתמש בכסף שלאחר מכן כדי לתמוך בטובאלו. באפריל 2013, טובאלו רמזה שהמדינה עשויה ללכת בעקבות ונואטו ולהפסיק את התמיכה הדיפלומטית באבחזיה לטובת קשרים דיפלומטיים עם גאורגיה. גורמים רשמיים בטובאלו יצרו קשר עם גולביס כדי לומר שגאורגיה הציעה 250,000 דולר אמריקני עבור ההחלפה.

בשנת 2013, טובאלו החליפה את ממשלתה. ראש הממשלה החדש, אנלה סופואגה, החל במשא ומתן פעיל עם גאורגיה לאחר שנבחר.

ב-31 במרץ 2014, בטביליסי, גאורגיה וטובאלו כוננו יחסים דיפלומטיים וקונסולריים. טובאלו הצהירה כי היא מכירה בשלמותה הטריטוריאלית של גאורגיה בגבולותיה המוכרים מבחינה בינלאומית וכי אבחזיה ודרום אוסטיה הם אזורים גאורגיים. טובאלו אישרה מחדש את אמונתה בריבונותה ובשלמותה הטריטוריאלית של גאורגיה, כמו גם בכבודה לעקרונות המשפט הבינלאומי. לפיכך, טובאלו ביטלה את ההסכם משנת 2011 עם אבחזיה וניתקה רשמית את הקשרים הדיפלומטיים עימה.

## הערות שוליים

קטגוריה:ערכים ללא קטגוריות פיזיות - יחסי חוץ
גרותורקס

**גרותורקס** (שם מדעי: *Gerrothorax*; מילולית: "חזה זר") הוא סוג נכחד של דו-חיים יבשתי מסדרת הטמנוספונדילים אשר התקיים במשך תחילת הטריאס שלפני 230 עד 200 מיליון שנה מזמננו. המאובנים שלו התגלו באזורים רבים, אשר נכלל יחד ביבשת הקדומה פנגיאה ביניהם בגרינלנד, גרמניה, פולין, שוודיה ובתאילנד.

כיום ידוע בסוג זה רק המין *G. pulcherrimus*, לאחר שמין נוסף *G. pustuloglomeratus* ועוד מינים בוטלו מספק. הוא תואר למדע בידי החוקר טאגה נלסון ב-1934.

סוג זה היה בעל מבנה גוף שטוח באורך של מטר אחד ודמה במראהו לדיפלוקאולוס ובדומה למספר סלמנדרות חיות כמו הפרוטיאוסיים הוא היה בעל זימים חיצוניים גם בבגרות וכן היה בעל זנב ארוך וכלוב צלעות בולט. מעריכים שבניגוד לדו-חיים המודרניים הוא יכל לשרוד גם במים מליחים ואף במי ים ובהם התמקם על הקרקעית, שם ארב לטרף. ליצור זה היה מנגנון לסתות חזק שיכל לעוט קדימה על טרפו בדומה לאכילה של עקרבנונאים או דגים נוספים שיכולים לשאוב במהירות את טרפם. הראש היה מכוסה בלוחיות שכנראה יועדו להגנה, אף שלא הגבילו את מהירות בעליהם.

## קישורים חיצוניים

קטגוריה:טמנוספונדילים
קטגוריה:בעלי חיים שחיו בפרם באירופה
נקר שחור-שת

**נקר שחור-שת** (שם מדעי: *Dinopium benghalense*) הוא מין עוף ממשפחת הנקריים החי בתת-היבשת ההודית.

## מאפיינים
אורכו של נקר של הוא 26 עד 29 ס"מ והוא בעל נוצות לבנות מוקפות בפסים שחורים בחלק העליון והכנפיים ירוקות-זהובות כשהכיפה הגדולה אדומה. הפנים בעלות פסים שחורים-לבנים לסירוגין והמקור עבה וכהה. הנקבות בעלות ציצה שחורה מנומרת בלבן והחלק האחורי אדום. זהו המין היחיד בסוגו לו סנטר ושת שחורים. נמצאו גם כמה פרטים לבקנים. בדומה לנקרים אחרים הוא בעל מקור נוקשה המשמש לחבטת עצים וכן בעל זנב קשיח המספק יציבה מול גזעי עצים ורגליים חזקות מפוצלות, איתם הנקר יכול לטפס בין הענפים.

נקר זה נפוץ סביב יערות, מישורים עד לגובה 1,200 מטרים לאורך דרום ההימלאיה בפקיסטן, נפאל והדו וכן מצוי בבנגלש וסרי לנקה באזורי יערות וביצות והוא נפוץ לא פחות גם בערים ויישובים עירוניים, אך בעלי עצים בולטים. הוא נדיר יחסית באזור המדברי של ראג'סטאן וגוג'ראט.

הנקר הוא אוכל חרקים אותם הוא מלקט בלשונו מהעצים והוא לעיתים מצוי בחבורות של עופות שונים המלקטים חרקים יחד. הוא גם מקנן בחורים בגזעים ובקן הנקבה מטילה עד 3 ביצים.

## תת-מינים
ישנם 5 תת-מינים לנקר:
* D. b. benghalense
* D. b. dilutum
* D. b. puncticolle
* D. b. tehminae
* D. b. jaffnense

הנקר הסרי-לנקי *D. psarodes* נחשב בעבר לתת-מין שלו.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:נקריים
קטגוריה:הודו: עופות
קטגוריה:בעלי חיים שתוארו ב-1758
פאת ערווה

ממוזער|מרקין (עם פנס) שלבשה אישה לכיסוי ערוותה.
**פאת ערווה** (בלועזית: **מרקין**) היא פאה נכרית המכסה את אזור כף הערווה. פאות ערווה נלבשו על ידי עובדות מין לאחר גילוח הערווה שלהן, והן משמשות כיום כפריטים דקורטיביים ארוטיים על ידי גברים ונשים כאחד.

## היסטוריה ואטימולוגיה
"Oxford Companion to the Body" מתארך את מקורה של פאת הערווה לשנות ה-50 של המאה ה-15. לפי הפרסום, נשים היו מגלחות את שיער הערווה שלהן לצורך היגיינה אישית וכדי להילחם בכיני ערווה, ואז שמו מרקין. כמו כן, עובדות מין היו לובשות מרקין כדי לכסות סימני מחלה, כגון עגבת.

המילון האנגלי של אוקספורד מתארך את השימוש הכתוב הראשון במונח לשנת 1617. המקור מגיע כנראה מהמילה "", כינוי גנאי לאישה צעירה מהמעמד הנמוך, או "ממריקין", צורת חיית מחמד של השם הפרטי הנשי "מרי".

## שימוש עכשווי
שחקניות סרטים עושות שימוש במרקין למנוע חשיפה לא מכוונת של איברי המין במהלך סצנות עירום או עירום למחצה. הנוכחות של המרקין מגינה על השחקנית מפני ביצוע עירום "פרונטלי מלא" בשוגג, מה שיכול לעזור להבטיח שהסרט ישיג דירוג MPAA פחות מגביל.

ניתן להשתמש במרקין גם כאשר לשחקנית יש פחות שיער ערווה מהנדרש כמו לניצבים שביצעו ריקוד בעירום בסרט "הג'וב הבריטי". איימי לנדקר לבשה מרקין בסרט "יהודי טוב" (2009) לסצנת שיזוף בעירום; שעווה בביקיני לא הייתה נפוצה ואופנתית ב-1967, מועד ההתרחשות של עלילת הסרט.
* לוסי לולס קיבלה מרקין לסדרת הטלוויזיה "Spartacus: Blood and Sand" משנת 2010, אך לא השתמשה בו.
* בראיון ל-"Allure", קייט וינסלט סיפרה כיצד סירבה ללבוש מרקין בסרט "נער קריאה".
* בשבוע האופנה בסאו פאולו בשנת 2010, חברת העיצוב Neon הלבישה דוגמנית עירומה בפלסטיק שקוף. לדברי המעצבת, הדוגמנית ענדה פאת ערווה כדי לגרום לה להיראות טבעית יותר.
* ג'ינה גרשון חשפה בראיון שלבשה מרקין בסרט "קילר ג'ו".
* בפרשנות האודיו של הבמאי של "הנערה עם קעקוע הדרקון", הבמאי דייוויד פינצ'ר דן כיצד השחקנית רוני מארה השתמשה במרקין לאחר שאמרה לו שבספר הדמות אדמונית טבעית וצבעה את שיערה שחור. כתוצאה מכך, המרקין שלבשה היה אדום. לקראת יציאת הסרט ביפן, פינצ'ר הצהיר: "אני מאמין שביפן היינו צריכים לשים פסיפס מעל זה כי ערווה מזויפת נחשבת... מגעילה."
* בסרט האיטלקי "La Pelle" ("העור"), המתרחש בזמן כיבוש בעלות הברית של נאפולי לאחר מלחמת העולם השנייה, מכינים מרקין בלונדיני כדי שהזונות המקומיות יראו בלונדיניות עבור חיילי ארצות הברית.
* בסדרת הטלוויזיה "מפרשים שחורים", ג'סיקה פארקר קנדי חבשה פאת ערווה.
* בסרט "The Greasy Strangler", הדמות ג'נט לבשה מרקין.

## קישורים חיצוניים

## הערות שוליים

קטגוריה:ארוטיקה
קטגוריה:שיער
אל-ח'יסאס

**אל-ח'יסאס** (בערבית: **الخصاص**, בתעתיק מדויק: **אלח'צאץ**) היה כפר ערבי בצפון עמק החולה. הכפר חרב ב-1949, כאשר תושביו המוסלמים והנוצרים ברחו ממנו בסוף מבצע יפתח. קיבוץ הגושרים התרחב אל שטחי הכפר, ועל חלק משטחיו הוקם הגן הלאומי חורשת טל.

## תולדות הכפר
הכפר אל-ח'יסאס נמצא על תל ארכאולוגי הקרוי תל צץ, ובו שרידים מהתקופות הנאוליתית, הברונזה, ההלינסטית והערבית הקדומה.

הגאוגרף הערבי מהמאה השלוש עשרה יאקות אל-חמאווי, הזכיר את אל-ח'יסאס בכתביו.

כלכלת הכפר התבססה בעיקר על חקלאות. תושבי הכפר גידלו עצי פרי לאורך החצבני, ועצי זית בשטחים מרוחקים יותר. אדמות הכפר השתרעו על 4,795 דונם.

במפקד של המנדט הבריטי ב-1931 מנה הכפר 386 תושבים שגרו ב-73 בתים. ב-1945 חיו בכפר 400 מוסלמים ו-70 נוצרים. על פי הערכה, בשנת 1948, לפני פרוץ מלחמת העצמאות, חיו בכפר כ־545 תושבים.

ב-18 בדצמבר 1947 פשטו אנשי ההגנה על הכפר בחסות החשיכה ותקפו אותו. מספר בתים פוצצו וכעשרה אזרחים, כולל ארבעה ילדים, נהרגו. בעיתונות בארצות הברית פורסם כי ההתקפה באה כנקמה על הריגת שני גברים מכוח השיטור היהודי באזור הגליל העליון. ההיסטוריון בני מוריס טוען שכמה קציני מודיעין מההגנה ולצידם מנהיגים אזרחיים מקומיים התנגדו בתחילה לפעולת התגמול המתוכננת, אך זו אושרה בידי מפקד הפלמ"ח, יגאל אלון.

בסוף מבצע יפתח, ב-25 במאי 1948, תושבי הכפר ברחו ממנו, אך מאוחר יותר חלקם חזרו לבתיהם. שנה לאחר מכן, ב-5 ביוני 1949, סולקו תושבים אלו מהכפר בכוח על-ידי חיילים ישראלים. בחצות הלילה הוקף הכפר במשאיות, עליהן הועלו התושבים, ונכפה עליהם להרוס את בתיהם במו ידיהם. המשפחות הועברו לשטח בסמוך לכפר עכברה, לצד תושבי הכפרים קדיתא ואל-ג'אעונה, שגורשו באותן נסיבות.

קיבוץ הגושרים התרחב אל שטח הכפר שחרב. ב-1963 הוקם על חלק משטח הכפר הגן הלאומי חורשת טל.

## ראו גם
* מלחמת העצמאות

## לקריאה נוספת
* בני מוריס, **לידתה של בעיית הפלסטינים 1947-1949**. הוצאת עם עובד.

## קישורים חיצוניים

## הערות שוליים

קטגוריה:יישובים לשעבר
קטגוריה:הגליל העליון: קהילות ויישובים ערביים שנחרבו במלחמת העצמאות
יחסי טרנסניסטריה – נגורנו קרבאך

**יחסי טרנסניסטריה–נגורנו קרבאך** היו יחסי החוץ בין הרפובליקות הבלתי מוכרות של הרפובליקה המולדובנית הפרידנסטרובית ושל נגורנו קרבאך עד לפרוק הרשמי של האחרונה ב-1 בינואר 2024. שתי המדינות כוננו רשמית יחסים דיפלומטיים ב-4 ביולי 2001 ועד לפרוק נגורנו קרבאך הכירו בעצמאות זו של זו. שתי המדינות היו חברות בקהילה לדמוקרטיה ולזכויות האומות (ארגון המדינות הבלתי מוכרות).

## היסטוריה
ב-4 ביולי 2001, שתי המדינות חתמו על "הפרוטוקול לשיתוף פעולה והתייעצויות בין משרד החוץ של הרפובליקה המולדובנית הפרידנסטרובית למשרד החוץ של רפובליקת נגורנו קרבאך בסטפנקרט הבירה.

ב-23 בנובמבר 2018, משלחת מטרנסניסטריה ביקרה ברפובליקת נגורנו קרבאך. שוב בסטפנקרט, סגן ראש ממשלת טרנסניסטריה אלכסי צורקאן נפגש עם שר המדינה של נגורנו קרבאך גריגורי מרטירוסיאן, שם נחתם הסכם סחר בין שתי המדינות.

ב-28 בספטמבר 2020 הצהיר משרד החוץ של טרנסניסטריה כי הוא מקווה שיימצא פתרון למלחמת נגורנו קרבאך השנייה בהתמודדות של אזרבייג'ן מול ארמניה ונגורנו קרבאך. היא גינתה את הפעולות הצבאיות והביעה הזדהות עם "העם האח" של נגורנו קרבאך והערצה ל"אומץ הלב והאיתנות" של אוכלוסיית ארמניה ונגורנו קרבאך. מאוחר יותר, ב-3 באוקטובר, הוכרז כי טרנסניסטריה תפתח קרן סיוע כספי לנגורנו קרבאך. הוא הוקם על ידי המיעוט הארמני במדינה.

בתאריך 1 בינואר 2024 תמו יחסים אלה בין המדינות לאחר פירוקה המדינה בנגורנו קרבאך – היא ארצאך.

## הערות שוליים

קטגוריה:ערכים ללא קטגוריות פיזיות - יחסי חוץ
קרוליין לואיזה דאלי

**קרוליין לואיזה דאלי** (באנגלית: **Caroline Louisa Daly**; 1832–1893) הייתה אמנית קנדית ילידת קנדה תחתית שעבודותיה מוצגות באחת הגלריות הבולטות של מזרח קנדה. צבעי המים שלה יוחסו באופן שגוי לגברים עד 2017, אז פייג' מתי, אוצרת בגלריה, קבעה את מוצאם באמצעות סקירה ודו"ח היסטורי מפורט לאחר שנתיים של מחקר.

## ביוגרפיה
דאלי נולדה בקנדה ב-6 בדצמבר 1832 לקרוליין מריה גור ולסר דומיניק דאלי. הוריה היו שניהם מאירלנד, אך החזיקו בתפקידים רבים ברחבי האימפריה הבריטית. היא נסעה רבות בצעירותה עם הוריה. אביה היה מנהל קולוניאלי, כולל שירות של עשרים וחמש שנים בקנדה, וחמש שנים כ. תפקידו האחרון היה כ, שם נפטר ב-1868. אמה מתה בדרום אוסטרליה ב-1872.

באוגוסט 1866 קרוליין ואחותה ג'ואנה נישאו בנישואים כפולים ב באדלייד: ג'ואנה לג'ון סוטאר, וקרוליין להנרי הובהאוס טורטון. טורטון היה מנהל  ומת ב-1893. לקרוליין ולהנרי היו שתי בנות, קרוליין מייבל טורטון (1874–1956) וויולט גור טורטון (1876–1963).

דאלי מתה בבורנמות', אנגליה, ב-9 באוקטובר 1893.

### ציורים בצבעי מים
[ממוזער|472x472 פיקסלים|[לווייתנאים|לווייתן תקוע בחוף האי הנסיך אדוארד, 1857]]
ציורי צבעי המים של דאלי מציגים מגוון נושאים הכוללים סצנות טבע, כגון "לווייתן תקוע", "פנים תא בספינת נוסעים", ותמונות של בית הממשלה באי הנסיך אדוארד בעונות שונות. ביוני 1863 היא יצרה צבעי מים של הקוטג' הממשלתי ב, דרום אוסטרליה. זה היה מעון הקיץ של אביה כמושל המדינה.

יצירותיה חתומות C. Daly או C. L. Daly. במשך שנים, הם יוחסו בטעות לאחד משני גברים, , ראש העיר הראשון של , אונטריו, או צ'ארלס ל. דאלי, מדריך אמנות ופקיד בעיר טורונטו.

חקירת מקורם של הציורים התעוררה בעקבות ביקור במרכז הקונפדרציה של נכדה של דיילי, ריצ'רד ג'נקינס. למשפחתו היו ציורים שעשתה דאלי, והוא זיהה את חתימתה על הציורים שבידי הגלריה. הוא התריע בפניהם שייתכן שהציורים שלהם יוחסו באופן שגוי.

פייג' מתי, שאצרה את התערוכה, ערכה סקירה של שנתיים של הייחוסים והכינה דו"ח מפורט המתאר את ממצאיה. היא הגיעה למסקנה שקרוליין לואיז דאלי היא האמנית שהפיקה את צבעי המים שבידי הגלריה. מת'י גילתה באמצעות מחקריה שהייחוסים לגברים אינם מבוססים. אחד מהם, ג'ון סי.וו דאלי מסטרטפורד, אונטריו אפילו לא היה ידוע כצייר, בעוד שלא הייתה עדות לכך שצ'ארלס ל' דאלי מטורונטו ביקר אי פעם באי הנסיך אדוארד. מתי גם השוותה את ציורי הגלריה לציורים ידועים של דאלי ומצא קווי דמיון סגנוניים ברורים. "ברגע שחפרתי בתיקים, היה ברור מאוד שאין לנו בסיס לעמוד בהן עם הייחוסים שלנו", קבעה מתי. ייחוס שגוי, שמשקף כנראה את הקושי במעקב אחר יצירות אמנות שנעשו על ידי נשים, במה שעדיין היה אזור שנשלט על ידי גברים. מתי העירה כי בעידן של הזדמנויות מוגבלות לנשים ויקטוריאניות, "זה נפלא שדיילי ניצלה הזדמנויות לנסות דברים חדשים עם עבודתה, לצייר את פנים תא הספינה שלה במסע לאוסטרליה, או להעתיק את עבודתם של אמנים גברים שהצליחו לצאת למדבר כדי ללכוד את יופייה הנשגב של קנדה."

בעקבות גילוי הייחוס השגוי, ותיקון על ידי הגלריה, תרמה משפחת דאלי שישה ציורים נוספים של דאלי, והכפילה את אוסף דאלי של הגלריה. לאחר מכן ערכה הגלריה תערוכה חדשה של ציוריו של דאלי, החל מינואר עד מאי, 2017, בשם "מכירים את קרוליין לואיזה דאלי". מתי אמרה שהשם הגיע מהמנהג של אמצע התקופה הוויקטוריאנית לזמן נשפים כדי להציג את הנשים הצעירות לחברה. היא העירה שהגלריה כבר שנים מציגה את יצירותיה של דאלי מבלי לתת לה את הקרדיט הראוי. "זו טעות שאני מאוד שמחה לתקן", הצהירה.

## קישורים חיצוניים

## הערות שוליים

קטגוריה:ציירות קנדיות
קטגוריה:ילידות 1832
קטגוריה:נפטרות ב-1893
הפיגוע המשולב בשכונת נאות אפקה

**הפיגוע המשולב בשכונת נאות אפקה** הוא פיגוע דריסה ודקירה שהתרחש ב-4 ביולי 2023 בשכונת נאות אפקה בתל אביב, בו דרס מחבל פלסטיני מספר ישראלים, ולאחר מכן יצא מרכבו, דקר ישראלי נוסף וניסה לדקור נוספים. המחבל פצע 9 ישראלים, חמישה במצב קשה, בהם אישה בהיריון בת 46 שעוברה נהרג בעקבות הפיגוע, שניים באורח בינוני ושניים קל.

## רקע

יום לפני הפיגוע פתחו צה"ל והשב"כ במבצע בית וגן. המבצע התמקד בפעולה נגד תשתיות טרור, החרמת אמל"ח, ומעצר מבוקשים של הג'יהאד האסלאמי הפלסטיני וארגוני טרור אחרים, ומטרתו הייתה הרחבת חופש הפעולה בצפון השומרון ושינוי המגמה הסיכולית. המבצע כלל כוחות אוויריים וקרקעיים.

## הפיגוע
בשעה 13:08 המחבל הפלסטיני עבד אלוהאב עיסא חוסין חלאילה, שוהה בלתי חוקי בן 20 מהעיירה הפלסטינית סמוע שבדרום הר חברון, נהג ברכב מסחרי נגד כיוון התנועה ודרס קבוצת ישראלים ששהו בתחנת אוטובוס ברחוב פנחס רוזן בשכונת נאות אפקה בתל אביב. לאחר מכן יצא המחבל מחלון הרכב, דקר אזרח ששהה במקום וניסה לדקור נוספים, עד שחוסל על ידי אזרח חמוש שעבר בקרבת מקום.

הפיגוע תועד במלואו באמצעות מצלמות אבטחה.

## תגובות לפיגוע
דובר ארגון הטרור חמאס הצהיר כי הפיגוע מהווה "תגובה ראשונה לפשעים של הכיבוש במחנה הפליטים בג'נין".

## ראו גם
* פעולות טרור בתל אביב
* גל הטרור בישראל (2023)
* מבצע בית וגן

## הערות שוליים

נאות אפקה
קטגוריה:טרור פלסטיני
נאות אפקה
קטגוריה:ישראל: מיתות מצולמות
נאות אפקה
נאות אפקה
נאות אפקה
עומר ג'ערון

**עומר ג'ערון** (בערבית: **عمر جعرون**; נולד ב-10 בדצמבר 1983) הוא כדורגלן עבר אמריקאי-פלסטיני ששיחק בעמדת הבלם.

## קריירת מועדונים
ג'ערון נולד בכווית סיטי לאם אמריקאית ולאב פלסטיני מטול כרם. כשהיה בן 7 ג'ערון היגר עם משפחתו לפיצ'טרי סיטי, ג'ורג'יה שבארצות הברית לאחר שטיל נורה פרוץ מלחמת המפרץ הראשונה. ג'ערון התחיל לשחק כדורגל בקבוצת הכדורגל של אוניברסיטת ממפיס ואוניברסיטת דייטון.

בשנת  חתם בשיקגו פייר פרמייר ממנה עבר לאטלנטה סילברבקס. בשנת  בוונקובר ווייטקאפס עוד לפני שזו הצטרפה ל-MLS. ב-6 בפברואר 2009 חתם פלוטה שווינואוישצ'ה מהליגה הפולנית השנייה. בהמשך שיחק בפוגון שצ'צ'ין, טמפה ביי וארקה גדיניה.

ב-31 ביולי 2012 חתם בשרלרואה מליגת העל הבלגית במדיה רשם רק 2 הופעות בעונה אחת.

ב-7 בינואר 2014 הצטרף לאוטווה פיורי הקנדית. בהמשך שיחק בבהרט,ופיצ'טרי סיטי מובה.

## קריירה בינלאומית
בשנת  החליט ג'ערון לייצג את נבחרת פלסטין. ב-8 באוקטובר 2007 ערך את הופעת הבכורה הבינלאומית שלו במשחק נגד .

לזכותו 12 הופעות בנבחרת.

## קישורים חיצוניים

קטגוריה:מהגרים לארצות הברית
קטגוריה:כדורגלנים אמריקאים
קטגוריה:כדורגלנים פלסטינים
קטגוריה:בלמי כדורגל אמריקאים
קטגוריה:בלמי כדורגל פלסטינים
קטגוריה:ג'ורג'יה: כדורגלנים
קטגוריה:כדורגלני ונקובר וייטקאפס
קטגוריה:כדורגלני פוגון שצ'צ'ין
קטגוריה:כדורגלני שרלרואה
קטגוריה:כדורגלני אוטווה פיורי
קטגוריה:כדורגלני נבחרת פלסטין
קטגוריה:ספורטאים זרים בקנדה
קטגוריה:ספורטאים זרים בפולין
קטגוריה:ספורטאים זרים בבלגיה
קטגוריה:ספורטאים זרים בהודו
קטגוריה:בוגרי אוניברסיטת ממפיס
קטגוריה:פלסטינים שנולדו ב-1983
קטגוריה:אמריקאים שנולדו ב-1983
מרטין קרויצריגלר

**מרטין קרויצריגלר** (בגרמנית: **Martin Kreuzriegler**; נולד ב-10 בינואר 1994 באוסטריה) הוא כדורגלן אוסטרי המשחק בעמדת הבלם בקבוצת גראצר א.ק. מליגת העל האוסטרית.

## קריירת מועדונים
קרויצריגלר גדל במחלקות הנוער של SV רייכראמינג ו-AKA לינץ, ושיחק בקבוצות בלאו-וייס לינץ, ס.ו. הורן, אוסטריה לוסטנאו, פלורידסדורפר, פאולה היברניאנס, סנדפיורד ווידזב לודז'.

ב-24 ביולי 2023 חתם על חוזה לשנה וחצי בוולרנגה מליגת העל הנורווגית.

## קישורים חיצוניים

קטגוריה:כדורגלנים אוסטרים
קטגוריה:בלמי כדורגל אוסטרים
קטגוריה:כדורגלני סנדפיורד
קטגוריה:כדורגלני וידזב לודז'
קטגוריה:כדורגלני וולרנגה
קטגוריה:כדורגלני גראצר א.ק.
קטגוריה:ספורטאים זרים במלטה
קטגוריה:ספורטאים זרים בנורווגיה
קטגוריה:ספורטאים זרים בפולין
קטגוריה:אוסטרים שנולדו ב-1994
These Are the Times

"**This Are the Times**" הוא סינגל של התקליטן ההולנדי, מרטין גריקס בשיתוף פעולה עם הזמר הג'מייקני, JRM. השיר יצא ב-16 ביולי 2019 בהוצאת חברות התקליטים סטמפד רקורדס, אפיק רקורדס וסוני מיוזיק אנטרטיינמנט. השיר נכתב על ידי מרטין גריקס, מיג'ור, JRM וג'ורג'יו טינפור, והופק על ידי מרטין גריקס.

נכון ליולי 2023, השיר הושמע למעלה מ-56 מיליון פעמים בספוטיפיי, ולמעלה מ-15 מיליון פעמים ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי מרטין גריקס
קטגוריה:שירים באנגלית
קטגוריה:שירים שנכתבו על ידי מרטין גריקס
קטגוריה:שירים על זמן
קטגוריה:שירי דאנס-פופ
קטגוריה:שירי מוזיקה אלקטרונית
קטגוריה:שירי מוזיקת האוס
קטגוריה:סינגלים בהוצאת אפיק רקורדס
קטגוריה:סינגלים בהוצאת סוני מיוזיק
אנסאנה סימון

**אנסאנה קלודליון אטיין סימון** (בצרפתית: **Nsana Claudélion Etienne Simon**; נולד ב-11 במרץ 2000 בסן-דני שבצרפת) הוא כדורגלן צרפתי המשחק בעמדת הקשר בקבוצת נ.ק. בראבו מליגת העל הסלובנית.

## קריירת מועדונים
סימון גדל במחלקות הנוער של סרז'י-פונטוז ולאנס. בשנת 2017 החל לשחק בקבוצת המילואים של לאנס. ב-30 בינואר 2021 חתם סימון בסנט גאלן מליגת העל השווייצרית. ב-20 במרץ ערך את הופעת הבכורה שלו במועדון, בהפסד 4-3 ללוזאן במסגרת המחזור ה-26 בליגה לעונת . בסך הכל ערך שתי הופעות ליגה במדי המועדון.

ב-16 ביולי 2021 חתם סימון בנ.ק. בראבו מליגת העל הסלובנית.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני סנט גאלן
קטגוריה:ספורטאים צרפתים בשווייץ
קטגוריה:ספורטאים זרים בסלובניה
קטגוריה:צרפתים שמוצאם מהרפובליקה הדמוקרטית של קונגו
קטגוריה:צרפתים שנולדו ב-2000
Release Me (שיר של אגנס)

"**Release Me**" הוא סינגל של הזמרת השוודית, אגנס, אשר מופיע כסינגל השני של אלבום האולפן השלישי שלה, *Dance Love Pop*. השיר יצא לראשונה ב-28 בנובמבר 2008 על ידי חברת התקליטים רוקסי רקורדינגס. השיר נכתב על ידי אגנס, אנדרס הנסון ושרון ווהן, והופק על ידי אנדרס הנסון, פליקס פרסון ומרטה גראוס. סינגל זה מהווה הלהיט הגדול ביותר של אגנס עד כה, עם למעלה מ-900,000 עותקים שנמכרו.

נכון ליולי 2023, השיר הושמע למעלה מ-99 מיליון פעמים בספוטיפיי, ולמעלה מ-29 מיליון פעמים ביוטיוב.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-2009
קטגוריה:סינגלים מ-2010
קטגוריה:שירים באנגלית
קטגוריה:שירים על חופש
קטגוריה:שירי דאנס-פופ
קטגוריה:שירי דיסקו
קטגוריה:סינגלים שהגיעו למקום הראשון בטורקיה
קטגוריה:סינגלים שהגיעו למקום הראשון בשוודיה
דוד אזולאי (מטולה)

**דוד אזולאי** (נולד ב-25 באוגוסט 1966) הוא איש צבא ופוליטיקאי המכהן כראש המועצה המקומית מטולה מאז 2015.

## ביוגרפיה
נולד ליעקב ואסתר וגדל בקריית שמונה, ביסודי למד בבית הספר 'יצחק הנשיא', משם המשיך לתיכון המקומי בקריית שמונה. בכיתה י"ב עבר ללמוד במשך שנה בפנימיית הדסה נעורים בכפר ויתקין. מתגורר במטולה מאז 1999.

באוגוסט 1984 התגייס לצה"ל להנדסה קרבית ושירת במשך 25 שנה. השתחרר משירות קבע בשנת 2010, והגיע לדרגת סגן אלוף. בתפקידו האחרון היה קצין ההנדסה של אוגדה 91.

לאחר שחרורו מצה"ל פתח חברת תיירות עם אחיו, ובהמשך פתח גם קייטרינג ואולם אירועים שנסגר מאוחר יותר. 

בבחירות לרשויות המקומיות בשנת 2013 התמודד על ראשות מועצת מטולה, והפסיד לראש המועצה המכהן הרצל בוקר ב-35 קולות בלבד. הוא כיהן כחבר מועצה וכראש האופוזיציה. במאי 2015 נפטר בוקר, וביולי נערכו בחירות לראשות המועצה, שבהן נבחר לתפקיד. בבחירות לרשויות המקומיות בישראל בשנת 2018 נבחר שנית ברוב של 67%, וגבר על רוית סנדלר-יפה וליאור בז. בבחירות לרשויות המקומיות ב-2024 היה אזולאי מועמד יחיד, ואף סיעתו איחדה תחתיה את כל הרשימות, ולא התקיימו כלל בחירות במטולה.

היה חבר הליכוד, ותמך בגדעון סער בבחירות לראשות המפלגה. לאחר פרישתו של סער מהליכוד עבר לתמוך בתקווה חדשה. בספטמבר 2025 הצטרף לישראל ביתנו.

גרוש ואב לארבעה.

## קישורים חיצוניים

* 
* 
* 

## הערות שוליים

קטגוריה:ראשי מועצת מטולה
קטגוריה:קריית שמונה: אישים
קטגוריה:סגני-אלופים בצה"ל
קטגוריה:חיילי חיל ההנדסה הקרבית
קטגוריה:ראשי רשויות מקומיות מטעם הליכוד
קטגוריה:פעילי מפלגת תקווה חדשה
קטגוריה:ישראלים שנולדו ב-1967
דריו דל פברו

**דריו דל פברו** (באיטלקית: **Dario Del Fabro**; נולד ב-24 במרץ 1995 באלגרו שבאיטליה) הוא כדורגלן איטלקי המשחק בעמדת הבלם בקבוצת איוורדון-ספורט מליגת העל השווייצרית.

## קריירת מועדונים
דל פברו שיחק בקבוצות קליארי, פסקארה, לידס יונייטד, אסקולי, פיזה, יובנטוס, נובארה, קרמונזה, קילמרנוק, דן האג, סראינג וצ'יטאדלה.

ב-16 ביולי 2023 חתם דל פברו באיוורדון-ספורט מליגת העל השווייצרית.

## קישורים חיצוניים

## הערות שוליים

קטגוריה:כדורגלנים איטלקים
קטגוריה:בלמי כדורגל איטלקים
קטגוריה:כדורגלני קליארי
קטגוריה:כדורגלני פסקארה
קטגוריה:כדורגלני לידס יונייטד
קטגוריה:כדורגלני אסקולי
קטגוריה:כדורגלני פיזה
קטגוריה:כדורגלני יובנטוס
קטגוריה:כדורגלני נובארה
קטגוריה:כדורגלני קרמונזה
קטגוריה:כדורגלני קילמרנוק
קטגוריה:כדורגלני דן האג
קטגוריה:כדורגלני סראינג
קטגוריה:ספורטאים איטלקים באנגליה
קטגוריה:ספורטאים זרים בסקוטלנד
קטגוריה:ספורטאים זרים בהולנד
קטגוריה:ספורטאים זרים בבלגיה
קטגוריה:אישים ממוצא פולני
קטגוריה:איטלקים שנולדו ב-1995
עזרא ביק

הרב **עזרא אהרן ביק** (נולד ב-1950) הוא ר"מ בישיבת הר עציון, מייסד אתר תורת הר עציון (לשעבר בית המדרש הווירטואלי), סופר ועורך.

## ביוגרפיה
ביק נולד בארצות הברית לשיינה (סוניה) ולישעיהו (צ'ארלס) ביק, ממנהיגי תנועת המזרחי בארצות הברית, בנו של הרב חיים יחיאל מיכל ביק ונצר לשושלת הרבנית ביק-רפפורט . הוא גדל בשכונת פורסט הילס בקווינס.

הרב ביק למד והוסמך לרבנות בישיבת רבינו יצחק אלחנן אצל הרב יוסף דוב הלוי סולובייצ'יק וכן בישיבה יוניברסיטי שם למד בחברותא עם הרב מרדכי ויליג אצל הרב אהרן ליכטנשטיין. במקביל ללימודיו הרבניים הוא השלים תואר M.S בפילוסופיה יהודית בישיבה יוניברסיטי ותואר M.A בפילוסופיה מאוניברסיטת קולומביה.

הרב ביק שימש כמרצה בבית הספר שטרן לנשים שבישיבה יוניברסיטי. בשנת ה'תשל"ז עלה עם משפחתו ארצה והחל לכהן כר"מ בישיבת הר עציון. בשנת ה'תשנ"ג הוא הקים את בית המדרש הווירטואלי של הישיבה - תורת הר עציון ע"ש ישראל קושיצקי. באתר למעלה מ-30,000 שיעורים, בעברית ובאנגלית. כיום, הרב ביק משמש כמנהל האתר וכר"מ של תוכנית הסטודנטים בישיבה. בנוסף, הוא משמש כיועץ ההלכתי של מיזם "דרכיה" שמטרתו חיבור בין נשים לעולם ההלכה.

בשנת 2010 יצא ספרו הראשון "י"ג מידות של רחמים" שעוסק במשמעותן ופירושן של י"ג מידות וזכה לפרסום רב. בשנת 2014 הוציא את הספר "תפילת שמונה עשרה ויסודות האמונה" שעוסק במקורה, פירושה ומשמעותה של תפילת שמונה עשרה. שני הספרים יצאו בהוצאת מגיד ותורגמו לאנגלית. כמו כן, ערך את הסדרה Torah MiEtzion -"תורת עציון" שמאגדת מאמרים שנכתבו בשיטת הפשטות המתחדשים על חמישה חומשי תורה בעברית (יחד עם יונתן פיינטוך) ובאנגלית (יחד עם הרב יעקב ביזלי). בנוסף, פרסם הרב ביק מאמרים במגוון כתבי עת, בעברית ובאנגלית.

הרב ביק נשוי לאיטה, מרצה בכירה למדעי המדינה באוניברסיטת אריאל לשעבר והם הורים לחמישה. הם מתגוררים באלון שבות.

## ספריו
* **י"ג מידות של רחמים - עשרה שיעורים על קיום האדם**, הוצאת מגיד, 2010; וכן באנגלית בשנת 2010 בשם **"In His Mercy: Understanding the Thirteen Midot"**
* **תפילת שמונה עשרה ויסודות האמונה**, הוצאת מגיד, 2014; וכן באנגלית בשנת 2022 בשם **"Shemoneh Esrei: Exploring the Fundamentals of Faith Through the Amida Prayer"**

### בעריכתו
* **Torah MiEtzion - New Readings in Tanach**, יחד עם הרב יעקב ביזלי, הוצאת מגיד, בראשית (2011), שמות (2012), ויקרא (2014), במדבר (2014), דברים (2012)
* **תורת עציון: פשטות מתחדשים בפרשיות השבוע**, יחד עם יונתן פיינטוך, הוצאת מגיד, בראשית (2014), שמות (2015), ויקרא (2015), במדבר (2016), דברים (2015)

## קישורים חיצוניים
* 
* הרב עזרא ביק באתר תורת הר עציון
* מאמרים של הרב עזרא ביק באתר ספריית אסיף
* מאמרים של הרב עזרא ביק באתר התנ"ך של מכללת הרצוג
* 
* שיעוריו של הרב עזרא ביק באתר ישיבה יוניברסיטי

;ספריו
* 
* 

## הערות שוליים

קטגוריה:אלון שבות: אישים
קטגוריה:אמריקאים ישראלים
קטגוריה:תלמידי הרי"ד סולובייצ'יק (בוסטון)
קטגוריה:עולים בשנות ה-1970
קטגוריה:בוגרי ישיבת רבי יצחק אלחנן
קטגוריה:בוגרי ישיבה יוניברסיטי
קטגוריה:רבני הציונות הדתית בישראל
קטגוריה:רבנים אמריקאים
קטגוריה:תלמידי הרב אהרן ליכטנשטיין
קטגוריה:רבני ישיבת הר עציון
קטגוריה:בוגרי אוניברסיטת קולומביה
קטגוריה:ישראלים שנולדו ב-1950
קטגוריה:אמריקאים שנולדו ב-1950
אלכס מרטין

**חוסה "אלחנדרו" אלכס מרטין ולרון** (בספרדית: **José Alejandro "Álex" Martín Valerón**; נולד ב-25 בינואר 1998 בלאס פאלמאס דה גראן קנריה שבספרד) הוא כדורגלן ספרדי המשחק בעמדת הבלם.

## קריירת מועדונים
מרטין גדל במחלקות הנוער של לאס פאלמאס, ריאל בטיס וריאל מדריד. בשנת 2017 החל לשחק בריאל מדריד קסטיליה, קבוצת המילואים של ריאל מדריד.

בהמשך שיחק בקבוצות לגנס, קרטחנה, קדיס, סלטה ויגו ב' ומירנדס.

ביולי 2023 חתם באלצ'ה. בינואר 2024 הושאל לראסינג פרול. ביולי 2025 חתם בקורדובה.

## קישורים חיצוניים

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני ריאל מדריד קסטיליה
קטגוריה:כדורגלני לגנס
קטגוריה:כדורגלני קרטחנה
קטגוריה:כדורגלני קדיס
קטגוריה:כדורגלני אלצ'ה
קטגוריה:כדורגלני ראסינג פרול
קטגוריה:כדורגלני קורדובה 
קטגוריה:ספרדים שנולדו ב-1998
Anik

שמאל|ממוזער|200px|לוויין בזמן בדיקות
**Anik** הוא סדרת לווייני תקשורת של חברת Telesat שאפשרו להרחיב שטחי שידורי טלוויזיה בקנדה. הלווין Anik A שוגר בשנת 1972 והיה הלוויין הראשון בעולם שמיועד לשידורי טלוויזיה במדינה ספציפית (לווייני תקשורת קודמים היו מיועדים לניצול במספר מדינות).

## היסטוריה
הלוויין הראשון בסדרה Anik A שוגר בשנת 1972 ואפשר להרחיב שידורי טלוויזיה לאזורים מרוחקים בצפון קנדה. הלוויין היה במקשל של 560 ק"ג ואפשר לשדר 12 ערוצי טלוויזיה בצבע.

לוויין מסדרה Anik B היה יכול להעביר יותר ערוצים. עיתון Globe and Mail מטורונטו ניצל את הלוויין להעברת חומר לבתי דפוס אזוריות.

שיגורי Anik C החלו בשנת 1982. לווייני הסדרה תמכו בשידורי טלוויזיה בתשלום.

ב-20 בינואר 1994 לווייני Anik E1 ו-Anik E2 נפגעו מהתפרצות סולארית. לוויין Anik E1 חזר לפעילות תקינה לאחר מספר שעות. לוויין Anik E1 חזר לפעילות רק לאחר 5 חודשים. לשמירת הלוויין במסלול היה צורך להפעיל מנוע מעבר למתוכנן וזה קיצר את אורך חיין.

לוויין Anik F1 ששוגר בשנת 2000 היה במשקל 4,852 ק"ג ושידר לאזורים באמריקה הצפונית ואמריקה הדרומית. כיום הוא משרת צרכנים באמריקה הדרומית בלבד.

בשנת 2022 חברה Telesat רכשה לוויין שכבר פעל בחלל. הוא קיבל שם "Anik F4".

## רשימת לוויינים

## קישורים חיצוניים
* 
* נתוני לוויינים ושיגורים

קטגוריה:לווייני תקשורת
קטגוריה:קנדה: מדע וטכנולוגיה
ניר גורלי

**ניר גורלי** (נולד ב-25 בדצמבר 1982) הוא עיתונאי, שדרן רדיו ויוצר פודקאסטים.

גורלי הוא ממקימי חטיבת הרדיו של כאן – תאגיד השידור הישראלי ומשמש בה כשדרן ועורך בכיר. החל משנת 2021 הוא משמש כעורך הראשי של "כאן הסכתים", מחלקת הפודקאסטים של התאגיד. גורלי ידוע בתור יוצר, עורך ומגיש קבוע של ההסכת "שיר אחד", אחד ההסכתים המואזנים ביותר בישראל.

## ביוגרפיה
ניר גורלי הצטרף לחטיבת הרדיו של כאן עם הקמתה בשנת 2017 והיה חבר בצוות הפודקאסט "שיר אחד" מימיו הראשונים. במסגרת פעילות ההסכת לקח חלק גם באירועים חיים שהתקיימו בתיאטרון תמונע, בבית אבי חי ובפסטיבל ישראל. בנוסף הוא משמש כעורך של הסכתים אחרים ובהם "לך תזכור" בהגשת עקיבא נוביק, ו"משפט חוזר" בהגשת עו"ד אורון שוורץ.

ב-2022 שודר הפודקאסט "המגפה", אותו ערך גורלי יחד עם מאיה קוסובר ודניאל מאורר במסגרת "כאן הסכתים". ההסכת בוחן את תופעת האלימות כלפי נשים ואת המאבק בה ממגוון זוויות. במרץ 2023 כתב והגיש את ההסכת "רדיוהד – תפסיקו את הרעש" במסגרת "כאן 88 הסכתים". כמו כן ערך את המיני סדרה "לנון – העשור האחרון" בהגשת רוני ורטהיימר.

גורלי הוא בוגר של תוכנית מנהיגות יהודית בתרבות של מכון מנדל. בעבר היה עורך וכתב מוזיקה במוסף "גלריה" של עיתון "הארץ" וכתב טור קבוע ב"וואלה! תרבות". הוא שידר בתחנת 88FM והיה העורך המוזיקלי של הרדיו הבינתחומי.

## חיים אישיים
גורלי גר ברעננה עם אשתו ושלושת ילדיהם. הוא בנו של הפרשן המשפטי משה גורלי.

## הערות שוליים

קטגוריה:שדרני רדיו ישראלים
קטגוריה:סגל הארץ
קטגוריה:סגל כאן הסכתים
קטגוריה:סגל קול ישראל
קטגוריה:ישראלים שנולדו ב-1982
החבר השמן שלי

**החבר השמן שלי** הוא סרט קולנוע ישראלי מסוגת קומדיה רומנטית משנת 2022 בבימויו של גודיס (גד) שניידר, עם מי-רן מנקס וצחי סדן בתפקידים הראשיים.

התסריט שנכתב על ידי ליאת אלקיים וגודיס שניידר הוא על יחסי ידידות במשך כעשר שנים בין בחור בעודף משקל לאישה נאה שעולה עליו במדרג החברתי והכלכלי.

גודיס שניידר זכה בפרס סרט הביכורים הטוב ביותר וצחי סדן זכה בפרס השחקן הטוב ביותר בפסטיבל הסרטים הבינלאומי חיפה.

הבמאי מופיע בסרט בהופעת קמע כשהוא אוכל פלאפל בסמוך לשחקן הראשי בסרט.

על מנת למשוך קהל צעיר יותר, היוצרים שילבו בסרט שירים מכלל מקורות פופולריים כמו פרסונה 5.  

הסרט הועלה בינואר 2024 לצפייה בנטפליקס ישראל.

## תקציר העלילה
* שנת 2012 – ג'ימי (צחי סדן) ואליק (מי-רן מנקס) נפגשים בתרגיל צבאי בגולן. ג'ימי הוא חייל פשוט בעל עודף משקל ואליק היא קצינה נאה. ג'ימי מנסה לפתח קשר אתה אבל יודע שאין לזה סיכוי בגלל מראהו החיצוני.
* שנת 2017 – ג'ימי נפגש במקרה עם אליק. אליק עובדת בהייטק ומרוויחה משכורת גבוהה וג'ימי עובד בעבודות מזדמנות. לאליק יש חבר בשם אילן (אסף פרי) וג'ימי יוצא עם מירה (אפרת וינטראוב). הארבעה יוצאים לבלות באתרים שונים בתל אביב.
* שנת 2021 – אילן מתחבר למירה וג'ימי מגלה לאליק שהוא מאוהב בה אך היא דוחה אותו למרות שהיא מחבבת אותו והוא יודע שאין לו סיכוי איתה.
* חצי שנה אחר כך - אליק עובדת בניו יורק וג'ימי מתחיל לעשות דיאטה ויורד במשקל ללא ידיעתה של אליק. על אף עבודתה בהייטק בניו יורק היא מלאה בגעגועים, עוזבת הכול, טסה לישראל ומציעה לג'ימי לנסות לחיות ביחד והוא משיב בחיוב.

## צוות השחקנים

אייל זוסמן
מוכר בפיצוציה/ דילר

## קישורים חיצוניים

* קדימון לחבר השמן שלי, באתר יוטיוב
* החבר השמן שלי, באתר קרן הקולנוע הישראלי
* 
* 
* 
* 

קטגוריה:סרטים ישראליים משנת 2022
קטגוריה:סרטים בעברית
קטגוריה:סרטי קומדיה רומנטית ישראליים
לוק-אוליבייה מרסון

**לוק-אוליבייה מרסון**, צרפתית: **Luc-Olivier Merson** (21 במאי 1846 – 13 בנובמבר 1920) היה צייר ומאייר אקדמי צרפתי הידוע גם בזכות בולי הדואר ועיצובי המטבעות שלו.

## ביוגרפיה
נולד בשם ניקולס לוק-אוליבייה מרסון בפריז, צרפת, הוא גדל במשפחה אמנותית, בנו של צ'ארלס-אוליבייה מרסון, צייר ומבקר אמנות. הוא למד אצל גוסטב צ'אסוונט באקול דה דסין ולאחר מכן אצל איזידור פיס בבית הספר לאמנויות יפות. עבודתו הראשונה של מרסון הוצגה בסלון פריז ב-1866 ושלוש שנים לאחר מכן זכה בפרס רומא. במהלך חמש השנים שעבד באיטליה, התרכז באמנותו בנושאים דתיים והיסטוריים.

בחזרתו לצרפת, בשנת 1875 הוא זכה במדליית הפרס הראשון בתערוכה של חברת אמנים צרפתיים. "נוטרדאם דה פריז", אחד מציוריו הידועים ביותר של מרסון, נוצר בשנת 1881 כתוצאה מהפופולריות העצומה של הרומן של ויקטור הוגו בעל אותו השם. עם הדימויים הגותיים המיסטיים שלו, סגנונו משקף את השפעתה של התנועה הסימבוליסטית שהתפתחה אז.
ממוזער|דיאנה
מרסון יצר הזמנות דקורטיביות גדולות עבור מוסדות כגון ארמון הצדק, מוזיאון לואי פסטר והפסיפס בבזיליקת הסאקרה קור. הוא גם הכין את יצירות האמנות עבור ויטראז'ים, שניתן למצוא בכנסיית השילוש הקדוש ריטנהאוס בכיכר פילדלפיה, פנסילבניה. הערכתו עלתה במידה ניכרת לאחר שהוענקה לו מדליית זהב על ציורו בתערוכה העולמית של 1889, ובשנת 1892 הוא נבחר לאקדמיה לאמנויות יפות.

עד שנת 1900 תכנן מרסון בולי דואר עבור הדואר הצרפתי ולדואר מונקו. הוא לימד באקדמיה ויטי בשנת 1903. ב־1908 הוא קיבל חוזה עם הבנק של צרפת ליצור מספר עיצובים עבור כמה מהשטרות של המדינה. בין 1906 ל-1911 הוא לימד באקול דה-בו-ארט, עם סטודנטים כמו קלמנט סרו, שבסופו של דבר גם יעצב בעצמו בולים ושטרות. מרי דיגנם ומרי סרגנט פלורנס היו בין תלמידיו. כהוקרה על תרומתו לתרבות הצרפתית, הוענקה למרסון אות לגיון הכבוד.

### מוות
מרסון נפטר בפריז ב-1920, עבודתו נשכחה במידה רבה כתוצאה מהפופולריות המוחצת של צורות האמנות האוונגרד כפי שנראו ביצירותיהם של האימפרסיוניסטים ותנועות אמנותיות אחרות.

בין תלמידיו של מרסון הייתה הציירת האמריקאית קלייר שוטלוורת והשווייצרית מרתה קונץ.

## גלריה

 File:Luc-Olivier Merson, L’Arrivée à Béthléem.jpg|ההגעה לבית לחם
File:Merson - joan-of-arc-before-god-1901.jpg|זאן דארק לפני האל
File:Merson - springtime-awakening-1884.jpg|האביב התמעורר
File:Luc-Olivier Merson - La Vision (1872).jpg|החזיון


## קישורים חיצוניים

* 

## הערות שוליים

קטגוריה:ציירים צרפתים
קטגוריה:צרפתים שנולדו ב-1846
קטגוריה:צרפתים שנפטרו ב-1920
קטגוריה:זוכי פרס רומא
פוטוק (סדרת לוויינים)

**פוטוק** (ברוסית:**Поток**, זרם מים) היא סדרת לווייני תקשורת שפותחה בברית המועצות ושיגורים נמשכו ברוסיה עד לשנת 2010. בסך הכול שוגרו 10 לוויינים.

תכנון הלוויינים בוצע ב-"מערכות המידע הלווייניות רשטניוב" בהתאם להחלטת הממשלה מ-17 בפברואר 1976 על הקמת דור שני של מערכת תקשורת לצרכים צבאיים (חלק נוסף של מערכת זו התבסס על לווייני סדרת "לוץ'"). המערכת הייתה צריכה לאפשר העברה בזמן אמת של נתונים שנאספו בלווייני ריגול מסדרה יאנטר ובהמשך מלווייני צלינה 2. משיבי הלוויין היו יכולים להעביר היקף גדול של מידע דיגיטלי. הם היו יכולים להעביר מידע ב-Ku-band וב-C-band. הלוויין היה מצויד במדחף אפקט הול והייתה לו יכולת לשינוי מסלול. מערכות הלוויין נשלטו על ידי מחשב מרכזי שהותקן בחללית. משקל החללית היה כ-2400 ק"ג. פאנל סולארי בשטח 40 מ"ר סיפק כ-1700 ואט. אורך חיים המתוכנן של הלוויין היה 3 שנים. כל הלוויינים שוגרו תחת שם "קוסמוס". הלוויין האחרון בסדרה שוגר בשנת 2000.

יכולת העברת נתונים של הלוויינים הייתה גבוהה מהנדרש באופן משמעותי. לאחר שנת 1991 החלה השכרת יכולת העברת נתונים לגופים פרטיים. בשנת 1992 היה ניתן לתת בקשה להעברת נתונים גם מגופים מחוץ לרוסיה.

לווייני הסדרה הוחלפו על ידי לוויינים מדגם גארפון ששוגר לראשונה בשנת 2011.
## רשימת שיגורים
כל השיגורים בוצעו מקוסמודרום בייקונור בעזרת משגר לוויינים וחלליות מסדרת פרוטון.

## קישורים חיצוניים
* לווייני פוטוק
* נתונים על השיגורים
* תיאור פיתוח ופעילות

## הערות שוליים

קטגוריה:לוויינים רוסיים
קטגוריה:לוויינים סובייטיים
קטגוריה:לווייני תקשורת
שרלוטה בורשובה

**שרלוטה בורשובה** (בצ'כית: **Charlotta Burešová**; 1904, פראג - 1983, פראג) הייתה אמנית צ'כית יהודיה, ניצולת השואה.

## חייה
בורשובה נולדה בפראג. אביה היה חייט. היא למדה בבית הספר לאמנות תעשייתית ובאקדמיה לאמנות יפה בפראג . היא נישאה לראדים בורש, שהיה עורך דין ונוצרי. ב-1927 נולד בנם, שאף שמו היה ראדים.

ב-1941 החרימו הנאצים את ביתה של בורשובה, והיא אולצה לעזוב אותו. כמו כן, אולצה להפסיק לצייר. היא התגרשה מבעלה, ככל הנראה כדי להגן על רכוש המשפחה, שהיה מוחרם אם היה בבעלותה, אך נשאר בבעלותו.

ב-1942 גורשה לגטו טרזין. היא שובצה לעבודות כפייה בציור גלויות ברכה. לאחר מכן הועברה לסדנת האמנים. בסדנה זו יצרה העתקים של יצירות קלאסיות. אחת מהן מצאה חן בעיני אחד הממונים הנאצים, והוא מנע את גירושה למחנות ההשמדה במזרח. בורשובה ציירה בחשאי ציורים המתארים את הגטו, פורטרטים של ילדים, רקדניות וטבע חי.

לקראת ביקור הצלב האדום בטרזין, ביוני 1944, פנתה בורשובה לקתרינה פרנק כזו שזו תהיה דוגמנית עבור ציור למשרד במנהלת הגטו. היא ציירה את הציור הפלמנקו האחרון ואת דיוקן בנה של פרנק. כשביקר אייכמן בגטו, זיהה את קתרינה בציור "מאדאם בטרפליי", שעיטר את משרדי מפקד המחנה והכירה ממפגש קודם עמה. הוא הורה לשפר את תנאיה, וכך השתפרו סיכויי ההישרדות שלה ושל בנה התינוק.

לאחר שחרור גטו טרזין באביב 1945 שבה בורשובה לפראג. היא שבה ונישאה לבעלה מלפני המלחמה, והמשיכה לצייר.

## הנצחה
יד ושם מציג ציורים של בורשובה בהם הפלמנקו האחרון, בתערוכת הקבע במוזיאון לאמנות בקמפוס יד ושם.

## קישורים חיצוניים
* על יצירתה של בורשובה בכתב העת "בשביל הזיכרון" באתר יד ושם, גיליון 41, ע' 40 ואילך.
## הערות שוליים

קטגוריה:ניצולות השואה: צ'כיה
קטגוריה:אסירים בגטו טרזיינשטט
קטגוריה:ציירות צ'כיות
קטגוריה:ציירות יהודיות
קטגוריה:ציירים יהודים צ'כים
קטגוריה:ילידות 1904
קטגוריה:נפטרות ב-1983
קרטיס טילט

**קרטיס אנטוני טילט** (באנגלית: **Curtis Anthony Tilt**; נולד ב-4 באוגוסט 1991 בוולסול שבאנגליה) הוא כדורגלן ג'מייקני-אנגלי המשחק בעמדת הבלם בקבוצת ברדפורד סיטי מהפוטבול ליג הראשונה ובנבחרת ג'מייקה.

## קריירת מועדונים
טילט שיחק במועדונים גורנל את'לטיק, טיפטון טאון, היילסאואן טאון, הדנספורד טאון, טלפורד יונייטד, רקסהאם, פורסט גרין רוברס, בלקפול ורות'רהאם יונייטד.

החל משנת 2020 משחק טילט בוויגאן את'לטיק, עמה העפיל בתום עונת  לפוטבול ליג צ'מפיונשיפ, תחילה במספר השאלות, והחל מעונת  בחוזה קבוע.

ביולי 2023 חתם טילט בסלפורד סיטי מהפוטבול ליג השנייה. ביוני 2025 חתם בברדפורד סיטי מהפוטבול ליג הראשונה.

## קריירה בינלאומית
ב-25 במרץ 2021 ערך טילט את הופעת הבכורה שלו בנבחרת ג'מייקה, בהפסד 4-1 לנבחרת ארצות הברית במשחק ידידות.

## קישורים חיצוניים

## הערות שוליים

קטגוריה:כדורגלנים ג'מייקנים
קטגוריה:בלמי כדורגל ג'מייקנים
קטגוריה:כדורגלנים אנגלים
קטגוריה:בלמי כדורגל אנגלים
קטגוריה:כדורגלני רקסהאם
קטגוריה:כדורגלני בלקפול
קטגוריה:כדורגלני רות'רהאם יונייטד
קטגוריה:כדורגלני ויגאן את'לטיק
קטגוריה:כדורגלני ברדפורד סיטי
קטגוריה:כדורגלני נבחרת ג'מייקה
קטגוריה:ג'מייקנים שנולדו ב-1991
קטגוריה:אנגלים שנולדו ב-1991
פאבל פאנטל

**פאבל פאנטל** (בצ'כית: **Pavel Fantl**; נולד ב-7 בינואר 1903 בפראג, אוסטרו-הונגריה; נרצח ב-7 בינואר 1945 ליד ילניה גורה, שלזיה התחתית, הרייך הגרמני) היה רופא צ'כוסלובקי וקורבן השואה.

## חייו
פאנטל היה בנו של קמעונאי טקסטיל. הוא ואחיו ארנסט הצעיר ממנו בשנה קיבלו שיעורים פרטיים בעברית ושיעורים ברישום. פאנטל למד רפואה באוניברסיטת קארל בפראג. הוא התחתן עם מאנקה סאקסלובה (Manka Saxlova) בשנת 1935. ב-1937 נולד בנם טומש (Tamás). פאנטל היה רופא בצבא צ'כוסלובקיה ב-1935. לאחר הכיבוש הגרמני של צ'כוסלובקיה ב-1939 שוחרר מהצבא עקב יהדותו. הוא עבר עם משפחתו לקולין (Kolin), שם נאלץ לעבוד בעבודות כפייה עבור הגסטפו, ברישום יהודי המחוז.

ממוזער| פאבל פאנטל: מטמורפוזה (1944)

ביוני 1942 נכלא פאנטל עם אשתו וילדו ואמו אידה בגטו טרזין. ניהל את בית החולים לחולי טיפוס בגטו, שם טיפל בילדה חנה לוסטיגובה, לימים חנה גרינפילד, שניצלה מהשואה. פאנטל ניצל את מעמדו בגטו כדי לשלוח הודעות החוצה, ושמונים מציוריו הוברחו מהגטו או הוסתרו בעזרתם של עליזה וזאב שק. פאנטל גורש לאושוויץ באוקטובר 1944. אשתו וילדו נרצחו מיד עם הגעתם. פאנטל נשלח לעבודות כפייה במחנה המשנה שוורצהיידה (Schwarzheide). הוא נרצח בצעדת מוות ב-7 בינואר על ידי שומרי אס אס.

## ספרות

* Ewa Stańczyk: *Surviving Art from Terezín: The Satirical Drawings of Pavel Fantl*. In: *Holocaust and Genocide Studies*, Bd. 36 (2022), Heft 1.
* Jörn Wendland: *Das Lager von Bild zu Bild. Narrative Bildserien von Häftlingen aus NS-Zwangslagern*. Böhlau, Wien 2017, , S. 199f.
* Hana Greenfield: *Von Kolin nach Jerusalem: Bruchstücke aus meinen Erinnerungen*. Übersetzung Margit Herrmann. Greven-Verlag, Jerusalem 1993, .


## קישורים חיצוניים

* פאנטל ב-holocaust.cz
* פאנטל באתר יד ושם
* פאנטל באתר גטו טרזין

## הערות שוליים

קטגוריה:אסירים בגטו טרזיינשטט
קטגוריה:יהודים בצבא הצ'כוסלובקי
קטגוריה:רופאים צבאיים יהודים
קטגוריה:בוגרי אוניברסיטת קארל בפראג
קטגוריה:רופאים שנספו בשואה
קטגוריה:נספים במחנה הריכוז זקסנהאוזן
קטגוריה:צ'כים שנולדו ב-1903
קטגוריה:נפטרים ב-1945
CVV

200px|ממוזער|שמאל|ה-CVV במרבית כרטיסי האשראי
200px|ממוזער|שמאל|ה-CVV בכרטיסי האשראי של אמריקן אקספרס
**CVV** (ראשי תיבות של **Card Verification Value**; נהוגים גם שמות אחרים) הוא קוד בן שלוש או ארבע ספרות המודפסות (לא מובלטות) בכרטיס חיוב ובכרטיס אשראי כאמצעי אבטחה למניעת הונאה, בקניות ללא הצגה פיזית של הכרטיס (עסקה במסמך חסר, המתרחשת בקניות בטלפון או באינטרנט).

במרבית כרטיסי האשראי ה-CVV הוא בן שלוש ספרות בגב הכרטיס. בכרטיסי האשראי של אמריקן אקספרס ה-CVV הוא ארבע ספרות בחזית הכרטיס.

גם כאשר אתרי מסחר אלקטרוני שומרים במאגרי המידע שלהם את פרטי כרטיס האשראי, נאסר עליהם לשמור את ה-CVV. בדרך זו, גם אם פרטי כרטיס האשראי דולפים ממאגר המידע, הם אינם כוללים את ה-CVV, וכך ה-CVV מוכיח שמוסר פרטי הכרטיס בעת רכישה אכן מחזיק בכרטיס, והכרטיס מוגן משימוש בו על ידי מי שגנב את פרטי הכרטיס. סוחרים אינם חייבים לדרוש את קוד האבטחה לביצוע עסקה, כך שהכרטיס שפרטיו דלפו עדיין עלול להיות מועד להונאה באתרי מסחר אלקטרוני שאינם דורשים את קוד האבטחה.

קוד אבטחה זה פותח במקור בבריטניה בשנת 1995, על ידי עובד Equifax מייקל סטון, כקוד אלפאנומרי בן אחד עשר תווים. לאחר בחינה עם רשת Littlewoods ובנק NatWest, הרעיון אומץ על ידי האגודה הבריטית לשירותי סליקת תשלומים (APACS) והוחלף לקוד בן שלוש הספרות המוכר היום. מאסטרקארד החלה להנפיק מספרי CVV בשנת 1997 וויזה בארצות הברית הנפיקה אותם בשנת 2001. אמריקן אקספרס החלה להשתמש ב-CVV בשנת 1999.

השימוש ב-CVV אינו מגן מפני הונאות דיוג, שבהן בעל הכרטיס מרומה להזין את ה-CVV בין שאר פרטי הכרטיס. הגידול בהונאות דיוג הפחית את היעילות של ה-CVV כאמצעי למניעת הונאה. ישנה גם הונאה שבה מבצע הדיוג השיג את פרטי הכרטיס (אולי על ידי פריצת מסד נתונים של סוחר או מקבלה על רכישה) והוא נותן את המידע הזה לקורבנותיו, ובכך מרגיע אותם לתחושת ביטחון מזויפת לפני שביקש ה-CVV.

## קישורים חיצוניים
* למה משמשות 3 הספרות שנמצאות בגב כרטיס האשראי ולמה הן שם ?, באתר Y4PC, 5 בדצמבר 2021

## הערות שוליים

קטגוריה:כרטיסי אשראי
קטגוריה:אבטחת מידע
קטגוריה:הממלכה המאוחדת: המצאות
Copa Vacía

"**Copa Vacía**" (בעברית: "**גביע ריק**") הוא סינגל שהוקלט על ידי הזמרת-יוצרת הקולומביאנית שאקירה ומנואל טוריזו. הוא יצא לאור ב-29 ביוני 2023, על ידי חברת התקליטים סוני מיוזיק לטין, כסינגל שלא מתוך אלבום. עם זאת, הוא מתוכנן להיכלל כסינגל באלבום האולפן השנים-עשר של שאקירה.

הסינגל הוכרז ב-19 ביוני ותוארך לצאת באופן רשמי ב-29 ביוני 2023.

## רקע וכתיבה
לאחר יציאת "" עם ביסאראפ ו-"TQG" עם קרול ג'י, שאקירה אישרה שיש לה שיר עם מנואל טוריזו בשם "Copa Vacía", שאמור לצאת מאוחר יותר ב-2023. מספר שבועות לאחר מכן, תמונות מהקליפ החלו לדלוף. בנוסף, החלו להתפרסם שמועות שהשיר יופץ בקרוב והיה צפוי שזה יהיה באפריל 2023, כיוון שלמנואל טוריזו יש יום הולדת באותו חודש. עם זאת, בשל ההדלפות הרבות, השיר לא יצא אז. בסופו של דבר בוטלו התוכניות לטובת יציאת הסינגל של שאקירה "Acróstico" ב-12 במאי 2023.

ב-9 ביוני 2023, הזמרת שיתפה תמונה שלה כבת ים ברשתות החברתיות שלה באומרה: "". ב-15 ביוני היא שיתפה קטעים חדשים מתוך השיר. הסינגל הוכרז ב-19 ביוני, ותוארך לצאת ב-29 ביוני 2023. בהמשך לכך, תיארה את הקליפ שלו כסרט.

## וידאו קליפ
ב-28 ביוני, יום אחד בלבד לפני יציאתו הרשמית, שאקירה פרסמה תצוגה מקדימה מתוך הקליפ של השיר, ובה ניתן לראות יום שמשי באופן יחסי, בחוף הים בו טוריזו צולל ושאקירה מגלמת תפקיד של בת ים. הוא לוקח אותה מחוץ למים והם נשארים על שפת הים. גם בחלק אחר של הקליפ ניתן לראות את שאקירה בדיוק כפי שהיא מופיעה בעטיפת הסינגל.

הקליפ הרשמי פורסם במקביל לסינגל ב-29 ביוני 2023. בקליפ, ניתן לראות את שאקירה מגלמת בת ים עם שיער ורוד. בהתחלה, היא שוכבת על חוף הים ומסביבה אשפה רבה. בהמשך, מופיע טוריזו כשהוא טובל במי הים, פוגש בת ים, מוציא אותה מהים ולוקח אותה איתו. לאורך הקליפ נראה טוריזו כשהוא מבצע את השיר על כיסא במקלט ליד שאקירה, שמוחזקת במכל מים. מאוחר יותר, ניתן לראות את שאקירה וטוריזו שרים במערה ורוקדים. בסוף הקליפ נראית שאקירה כפי שהיא מופיעה על עטיפת הסינגל, לבושה כבתולת ים וקשורה בידיה.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי שאקירה
קטגוריה:דואטים
קטגוריה:שירים בספרדית
קטגוריה:שירים שהופקו על ידי שאקירה
קטגוריה:בנות ים בתרבות הפופולרית
קטגוריה:סינגלים בהוצאת סוני מיוזיק לטין
Snacks

***Snacks*** (בעברית: **[[חטיף|חטיפים]]**) הוא המיני-אלבום הראשון של המוזיקאי והדי ג'יי הבריטי, ג'קס ג'ונס. המיני-אלבום יצא ב-28 בנובמבר 2018 בהוצאת חברת התקליטים יוניברסל מיוזיק גרופ. השירים "All Day and Night", "One Touch" ו-"Harder" לא הופיעו בהוצאה הראשונה של המיני-אלבום, ונכללו מאוחר יותר בגרסה מאוחרת כחלק מהמיני-אלבום.

## רשימת שירים

## מיקומי שיא

## נתוני מכירות

## קישורים חיצוניים

## הערות שוליים

קטגוריה:מיני-אלבומי בכורה מ-2018
קטגוריה:מיני-אלבומים באנגלית
קטגוריה:אלבומי חברת יוניברסל מיוזיק גרופ
מרי דיגנם

**מרי דיגנם** (באנגלית: **Mary Dignam**; ) הייתה ציירת, מורה ומארגנת  הזכורה בעיקר כמייסדת והנשיאה הראשונה של  (WAAC).

## ביוגרפיה
מרי אלה ויליאמס נולדה ב, מערב קנדה. היא למדה אמנות בבית הספר לאמנות ועיצוב בלונדון, אונטריו. ב-1886 היא נסעה לניו יורק כדי להמשיך את הכשרתה ב, ואחריה לפריז, צרפת, בסדנת האמן בהנהלת  (1850–1916) ולוק-אוליבייה מרסון (1846–1920).

ב-1886 הקימה דיגנם את מועדון האמנות לנשים, שהתפתח מאוחר יותר ל-WAAC. בתקופות הנשיאות שלה (1887–1913, 1935–1938), דינאם הייתה הכוח המניע מאחורי הפקת  להנצחה של קבוט. זו הייתה ארוחת ערב עם שמונה מנות, 24 אנשים. הסט צויר על כלי חרס ומייצג נושאים קנדיים, שהוכן על ידי חברי WAAC לציון יום השנה ה-400 לגילוי קנדה של ג'ון קאבוט.

לאחר חזרתה לקנדה ב-1891, היא לימדה בבית ספר לאמנות לנשים בטורונטו, אונטריו ומאוחר יותר ארגנה את האולפנים הראשונים לאמנות של קולג' הנשים של מולטון באוניברסיטת מקמסטר. בשנת 1898, דיגנם וליידי , אשתו של , ארגנו לחברי הבית והסנאט מנוי של 1,000 דולר לרכישת הסט, שהוצג רשמית לליידי  לרגל סיום בעלה את תפקידו כמושל הכללי של קנדה. מאוחר יותר היא עזרה לארגן את האגודה הבינלאומית של נשים ציירות ופסלות, ובשנת 1900, ייסדה את תערוכת האמנות הבינלאומית הראשונה של כל הנשים, הקוראת לחברי האגודה לאמנות נשים ולאמנות בינלאומית של נשים.

דיגנם הייתה חברה באיגוד האמנות של מונטריאול (1886–1931) (לימים מוזיאון מונטריאול לאמנויות יפות (MMFA)), ב (OSA) (1912–1883), ב (RCA) (1924–1883) וב (CNE) (1900–1891). עבודותיה הוצגו ברחבי קנדה וניו יורק, לונדון ופריז. היא הציגה את עבודתה בארמון האמנויות היפות בתערוכה העולמית הקולומביאנית בשנת 1893 בשיקגו, אילינוי.

### מוות
היא מתה ב-6 בספטמבר 1938 בטורונטו, אונטריו.

## גלריה

File:Mary Dignam-Harbour scene.jpg|עיר נמל
File:Mary Dignam-An old man's garden.jpg|הזקן וגנו
 File:Mary Dignam-Still life with flowers.jpg|טבע דומם
 File:Mary Dignam-Waterlillies.jpg|שושנות מים


## קישורים חיצוניים

## הערות שוליים

קטגוריה:ציירות קנדיות
קטגוריה:ילידות 1857
קטגוריה:נפטרות ב-1938
גביע העולם בשחמט 2023

**גביע העולם בשחמט 2023** הוא הטורניר ה־12 של גביע העולם בשחמט, שארגן פיד"ה. זהו טורניר יחידים, שנערך לפי שיטת המפסיד יוצא. בתחרות השתתפו 206 שחמטאים והיא נערכה בין 30 ביולי ל־24 באוגוסט 2023 בבאקו שבאזרבייג'ן. הייתה זו תחרות קדם לתחרות המועמדים 2024 ושלושת המדורגים הראשונים מגנוס קרלסן, פראגנאננדה ראמשבאבו ופביאנו קרואנה, העפילו לתחרות המועמדים. קרלסן הודיע שהוא לא מעוניין להשתתף בתחרות המועמדים, כל עוד מתכונתו לא משתנה ובמקומו העפיל המסיים במקום הרביעי, ניג'אט אבסוב. האלוף המכהן, יאן-קשישטוף דודה, הפסיד בסיבוב החמישי לקרואנה.

## משתתפים
206 המשתתפים נבחרו במספר אופנים:
* אלוף העולם המכהן, דינג לירן (ויתר על זכותו להשתתף)
* אלופת העולם לנשים, ג'ו ונג'ון (העדיפה לשחק בתחרות לנשים)
* ארבעת השחמטאים שהעפילו לחצי גמר גביע העולם בשחמט 2021
* אלוף העולם לנוער 2022, 
* 109 שחמטאים מתחרויות יבשתיות
* 13 השחמטאים בעלי ממוצע מד הכושר הגבוה ביותר, שלא עלו לפי הקריטריונים הקודמים ביוני 2023.
* 71 מקומות לשחמטאים מהתאחדויות לאומיות, לפי התוצאות של התחרות הפתוחה באולימפיאדת השחמט 2022
* ארבעה שחמטאים על פי בחירת נשיא פיד"ה
* שני שחמטאים על פי בחירת המארגנים.

דירוג השחמטאים (ובהתאם הגרלת המשחקים) התבצע לפי מד הכושר שנקבע ביולי 2023, מלבד המקום הראשון ששמור לאלוף העולם.

אלוף העולם המכהן, דינג לירן, ואלופת העולם לנשים ג'ו ונג'ון ושחמטאים נוספים שעמדו בקריטריון מד הכושר הממוצע ויתרו על זכותם להשתתף. החליפו אותם הבאים בתור במד הכושר הגבוה ביותר שלא השתתפו ואת מקומם תפסו נודירבק אבדוסאטורוב, וידיט גוג'ראתי ואחרים.

## מבנה התחרות
בכל סיבוב כל זוג שחמטאים שיחק זה מול זה שני משחקים רגילים, כאשר הצבעים התהפכו בין משחק למשחק. הגבלת זמן לכל שחקן הייתה בת 90 דקות, ולאחר המסע ה-40 ניתנה תוספת של 30 דקות. כל מסע, מתחילת המשחק, זיכה בתוספת של 30 שניות. שני המשחקים נערכים בשני ימים רצופים.
אם בתום שני המשחקים התוצאה הייתה שוויון, למחרת המשחק השני התקיימו משחקים מהירים עד להכרעה. המשחקים המהירים נערכו לפי הסדר הבא:
* שני משחקי שחמט מהיר בקצב של עשרים וחמש דקות לכל שחמטאי, בתוספת של חמש שניות לכל מסע.
* שני משחקי שחמט מהיר בקצב של עשר דקות לכל שחמטאי, בתוספת של חמש שניות לכל מסע.
* שני משחקי בזק בקצב של חמש דקות לכל שחמטאי, בתוספת של שלוש שניות לכל מסע.
* משחק בזק אחד בן חמש דקות בתוספת של שתי שניות לכל מסע. השחקן הלבן נקבע בהגרלה. במקרה של שוויון, השחמטאים החליפו צבעים ושיחקו שוב, וכך שיחקו עד שהושגה הכרעה.

המנצח בהתמודדות בכל סיבוב עלה לשלב הבא בתחרות והמפסיד הודח ממנה.

בסיבוב הראשון התמודדו 156 השחמטאים בעלי מד הכושר הנמוך ביותר. 78 המנצחים ו־50 השחמטאים בעלי מד הכושר הגבוה ביותר התמודדו בסיבוב השני, ומהסיבוב הזה ואילך המנצחים עלו לשלב הבא.

### העפלה לתחרות המועמדים
שלושת המסיימים במקומות הראשונים (תוך התעלמות מנפומניאשצ'י משום שהוא העפיל קודם לכן לתחרות המועמדים) העפילו לתחרות המועמדים 2024.

## פרסים

## סיבובים מוקדמים
### חלק 1

### חלק 2

### חלק 3

### חלק 4

### חלק 5

### חלק 6

### חלק 7

### חלק 8

### חלק 9

### חלק 10

### חלק 11

### חלק 12

### חלק 13

### חלק 14

### חלק 15

### חלק 16

## שמינית גמר עד הגמר

### מקום שלישי

### גמר

## קישורים חיצוניים

* 

## הערות שוליים

קטגוריה:תחרויות שחמט באזרבייג'ן
2023
קטגוריה:תחרויות שחמט ב-2023